དེ་བཞིན་ཁོར་ཡུག་ཉམས་ཉེས་སོང་ན་ཧ་ཅང་སྡུག་པོ་རེད།ཁོར་ཡུག་ཉམས་ཉེས་སོང་ན་ལུང་པ་དེ་དང།མི་རིགས་དེ།རྒྱལ་ཁབ་དེ་མ་ཡིན་པར་འཛམ་གླིང་གི་གནམ་གཤིས་འགྱུར་ལྡོག་དང་།ན་ཚ་སོགས་གང་ཅིའི་ཐད་ཉེན་ཁ་ཆགས་ཀྱི་ཡོད་རེད།དེར་བརྟེན་ཤིང་ནགས་ཏོག་ཙམ་རེ་ཡང་བཅད་མ་ཤོར་ན་བསམས་པ་དེ་ཡང་སྐྱོན་རེད་ཟེར།མདོར་ན་ད་བར་དུ་ང་ལ་མ་ཉེས་ཁག་གཡོགས་ཁོ་ན་བྱས་ནས།ད་རེས་དེ་ཡང་བློ་བཟང་དོན་གྲུབ་ངའི་ཉེ་འབྲེལ་རེད་ཟེར་ནས་ང་ལ་ཁ་པར་འདྲ་བཏང།དེ་འདྲ་བྱས་ནས་གང་ལྟར་མགྱོགས་པོ་བཙོན་ཁང་ནང་འཁྲིད་རྩིས་ཡིན་པ་འདྲ།ཡིན་ནའང་དེ་སོ་སོའི་སྐྱེས་བ་སྔོན་བསགས་ཀྱི་ལས་རེད།དེ་འདྲ་ཞིག་གི་ནང་འགྲོ་རྒྱུའི་ལས་བསགས་ཡོད་ན།སྔོན་དགེ་སློང་ཞིག་གིས་ཆོས་གོས་ཚོས་ལ་བཙོ་སྐབས།ཁྱེད་རང་གི་ག་རེ་བཙོ་ཡི་ཡོད་ཅེས་དྲིས་ཚེ།ངས་ཆོས་གོས་བཙོ་ཡི་ཡོད་ཅེས་སྣོད་ཀྱི་ཁ་ཕྱེས་ནས་བལྟ་སྐབས་བེའུ་ཡི་ཤ་རུ་གྱུར་ཡོད་པ་རེད།དེ་ཅི་རེད་ཟེར་དུས་སྔོན་བེའུ་ཞིག་བརྐུས་པའི་རྣམ་སྨིན་ཡིན་པ་བཞིན་སྔོན་བསགས་ཀྱི་རྣམ་སྨིན་ཡིན་ན་མ་གཏོགས།ལུས་བརྟེན་འདི་ལ་ཆུང་དུས་མི་ཤེས་པའི་བྱ་བ་བྱས་ཡོད་མེད་མི་ཤེས།རྒྱ་གར་འཕགས་པའི་ཡུལ་ལ་སོང་ནས་ཐམས་ཅད་མཁྱེན་པ་འཛམ་གླིང་ཞི་བདེའི་དེད་དཔོན་གྱི་དྲུང་ནས་དགེ་སློང་གི་སྡོམ་པ་ཞུས་ནས་བཟུང་སྟེ་འབུ་གྲོག་མ་ཡན་ཆད་ལ་འཚེ་བ་སྤོང་དགོས་པ་རེད་ཅེས་སོ་སོས་ཨ་ཅང་ཅང་།